J E G Y Z Ő K Ö N Y V

Készült: a Hajdú-Bihar Megyei Önkormányzat Közgyűlésének 2017. március 31-én 9.00 órakor kezdődő nyilvános üléséről, a Megyeháza Árpád termében (4024 Debrecen, Piac u. 54). Jelen van 23 fő közgyűlési tag a jegyzőkönyvhöz mellékelt jelenléti ív szerint.

	Közgyűlési névsor:
Képviselő	Jelenlét	Képviselőcsoport	
1.		Antal Szabolcs	nem	FIDESZ-KDNP	
2.		Bernáth László	igen	FIDESZ-KDNP	
3.		Bíró László	igen	JOBBIK	
4.		Bódi Judit	igen	MSZP	
5.		Buczkó József	igen	FIDESZ-KDNP	
6.		Bulcsu László	igen	FIDESZ-KDNP	
7.		Dombi Imréné	igen	FIDESZ-KDNP	
8.		Demeter Pál	igen	JOBBIK	
9.		Gál László Csaba	igen	JOBBIK	
10.		Gyula Ferencné	igen	MSZP	
11.		Kiss Attila	igen	FIDESZ-KDNP	
12.		Kocsis Róbert	igen	FIDESZ-KDNP	
13.		Koroknai Imre	igen	FIDESZ-KDNP	
14.		Kovács Zoltán	igen	FIDESZ-KDNP	
15.		Ménes Andrea	igen	FIDESZ-KDNP	
16.		Mohácsi László	igen	JOBBIK	
17.		Nagy Zsolt	igen	MSZP	
18.		Pajna Zoltán	igen	FIDESZ-KDNP	
19.		Rigán István	igen	JOBBIK	
20.		Simon Zoltán	igen	FIDESZ-KDNP	
21.		Tasi Sándor	igen	FIDESZ-KDNP	
22.		Timár Zoltán	igen	FIDESZ-KDNP	
23.		Tóth József	igen	DK	
24.		Vértesi István	igen	JOBBIK	
Pajna Zoltán
Köszönti a megjelent megyei közgyűlési tagokat, a meghívott vendégeket. Megállapítja, hogy a Hajdú-Bihar Megyei Önkormányzat Közgyűlése határozatképes, mert a 24 megyei közgyűlési tagból 23 tag van jelen. Az ülést megnyitja. Tájékoztatja a közgyűlést, hogy a kiküldött meghívóban 3. napirendi pontként szereplő Magyar Nemzeti Vidékfejlesztési Hálózat 2016. évi tevékenységéről szóló tájékoztatót visszavonja. Javasolja a módosított napirend elfogadását. Megállapítja, hogy a napirendhez hozzászólás, javaslat nincs. 

Szavazásra teszi fel a módosított napirendet, amit a közgyűlés 23 igen, 0 nem szavazattal, 0 tartózkodás mellett elfogadva a következő határozatot hozza:
Száma: 17.03.31/0/0/A/KT
Ideje: 2017 március 31 09:05 
Típusa: Nyílt
Határozat;	Elfogadva
Egyszerű

Eredménye	Voks:	Szav% 	Össz% 
Igen	23	100.00	95.83
Nem	0	0.00	0.00
Tartózkodik	0	0.00	0.00
Szavazott	23	100.00	95.83
Nem szavazott	0	 	0.00
Távol	1	 	4.17
Összesen	24	 	100.00

24/2017. (III. 31.) MÖK határozat

A Hajdú-Bihar Megyei Önkormányzat Közgyűlése a 2017. március 31-ei munka ülése napirendjét a következők szerint fogadja el:

1.	Tájékoztató Hajdú-Bihar megye 2016. évi idegenforgalmi és turisztikai helyzetéről

2.	Tájékoztató a Hajdú-Bihar Megyei Kereskedelmi és Iparkamara szakképzési feladatairól

3.	Tájékoztató a PURE COSMOS projekt nemzetközi jó gyakorlatairól 

4.	A hazai decentralizált forrásokra kötött támogatási szerződés lezárása

5.	Sportösztöndíj adományozása

Különfélék

Pajna Zoltán
Kiosztásra került egy kiegészítő anyag, mely az alapítványok támogatásáról szól, mivel ez a közgyűlés hatáskörébe tartozik, erről külön fognak szavazni. Kéri a közgyűlés tagjait, tegyék meg hozzászólásukat a lejárt határozatokról szóló jelentéshez. Megállapítja, hogy hozzászólás, javaslat nincs. 

Szavazásra teszi fel a lejárt határidejű határozatokról szóló jelentést, amit a közgyűlés 23 igen, 0 nem szavazattal, 0 tartózkodás mellett elfogadva a következő határozatot hozza:
Száma: 17.03.31/0/0/A/KT
Ideje: 2017 március 31 09:06 
Típusa: Nyílt
Határozat;	Elfogadva
Egyszerű

Eredménye	Voks:	Szav% 	Össz% 
Igen	23	100.00	95.83
Nem	0	0.00	0.00
Tartózkodik	0	0.00	0.00
Szavazott	23	100.00	95.83
Nem szavazott	0	 	0.00
Távol	1	 	4.17
Összesen	24	 	100.00

25/2017. (III. 31.) MÖK határozat

A közgyűlés a Hajdú-Bihar Megyei Önkormányzat Közgyűlése és Szervei Szervezeti és Működési Szabályzatáról szóló 1/2015. (II. 2.) önkormányzati rendelet 17. § (1) bekezdése alapján a következő lejárt határidejű határozatok végrehajtásáról szóló jelentést fogadja el:

66/2016. (VI. 24.) MÖK határozat, 136/2016. (XII. 9.) MÖK határozat, 23/2017. (II. 24.) MÖK határozat.

Szavazásra teszi fel a Jászkun Magyar Királyi Honvéd Hadikultúra Alapítvány támogatásáról szóló határozati javaslatot, amit a közgyűlés 23 igen, 0 nem szavazattal, 0 tartózkodás mellett elfogadva a következő határozatot hozza:

Száma: 17.03.31/0/0/A/KT
Ideje: 2017 március 31 09:06 
Típusa: Nyílt
Határozat;	Elfogadva
Minősített

Eredménye	Voks:	Szav% 	Össz% 
Igen	23	100.00	95.83
Nem	0	0.00	0.00
Tartózkodik	0	0.00	0.00
Szavazott	23	100.00	95.83
Nem szavazott	0	 	0.00
Távol	1	 	4.17
Összesen	24	 	100.00

26/2017. (III. 31.) MÖK határozat

A Hajdú-Bihar Megyei Önkormányzat Közgyűlése a Magyarország helyi önkormányzatairól szóló 2011. évi CLXXXIX. törvény 42. § 4. pontja alapján 

1./ a Jászkun Magyar Királyi Honvéd Hadikultúra Alapítvány részére 300 000 Ft vissza nem térítendő támogatást biztosít a „Csíkszereda és Kézdivásárhely hazatérése 1940” című kiadványhoz.

2./A támogatás fedezete a Hajdú-Bihar Megyei Önkormányzat 2017. évi költségvetéséről szóló 1/2017. (I. 30.) önkormányzati rendelet 5. melléklete elnöki hatáskörben felhasználható kerete. 

3./ A közgyűlés felkéri elnökét a támogatási szerződés aláírására.

Végrehajtásért felelős:	Pajna Zoltán, a megyei közgyűlés elnöke
Határidő:			2017. április 15. 

Szavazásra teszi fel a Rákosi Irén Alapítvány támogatásáról szóló határozati javaslatot, amit a közgyűlés 23 igen, 0 nem szavazattal, 0 tartózkodás mellett elfogadva a következő határozatot hozza:

Száma: 17.03.31/0/0/A/KT
Ideje: 2017 március 31 09:06 
Típusa: Nyílt
Határozat;	Elfogadva
Minősített

Eredménye	Voks:	Szav% 	Össz% 
Igen	23	100.00	95.83
Nem	0	0.00	0.00
Tartózkodik	0	0.00	0.00
Szavazott	23	100.00	95.83
Nem szavazott	0	 	0.00
Távol	1	 	4.17
Összesen	24	 	100.00

27/2017. (III. 31.) MÖK határozat

A Hajdú-Bihar Megyei Önkormányzat Közgyűlése a Magyarország helyi önkormányzatairól szóló 2011. évi CLXXXIX. törvény 42. § 4. pontja alapján 

1./ 50 000 Ft támogatást biztosít a Rákosi Irén Alapítvány (Báránd, Kossuth u. 53-55.) Hórukk – nap elnevezésű 2017. május 19. napjára tervezett rendezvényének lebonyolításához.

2./A támogatás fedezete a Hajdú-Bihar Megyei Önkormányzat 2017. évi költségvetéséről szóló 1/2017. (I. 30.) önkormányzati rendelet 6. mellékletének Jogi, Ügyrendi és Társadalmi Kapcsolatok Bizottság hatáskörében felhasználható kerete.

3./ A közgyűlés felkéri elnökét a támogatási szerződés aláírására.

Végrehajtásért felelős:	Pajna Zoltán, a megyei közgyűlés elnöke
Határidő:			2017. április 15.

1.	napirendi pont
„Tájékoztató Hajdú-Bihar megye 2016. évi idegenforgalmi és turisztikai helyzetéről”

Pajna Zoltán
Felkéri Kabály Zsoltot, a Magyar Turisztikai Ügynökség vezető szakértőjét, aki korábban Hajdúszoboszló idegenforgalmáért volt felelős, tartsa meg előadását.

Kabály Zsolt
Először is gratulálni szeretne mindazon résztvevőknek, akik a megye turisztikai helyzetéért tevékenykednek, hiszen közösen érték el ezt a szép eredményt. 2016-ban a megye rekordokat döntött a főbb turisztikai mutatók tekintetében. Az országos turisztikai teljesítményből 2016-ban a megye 5,1 %-kal vette ki részét, míg az Észak-Alföldi Régióból 62%-kal, így abszolút domináns a régióban a megye. A vendégszámok tekintetében 9 %-os növekedés volt a korábbi évhez képest, ami mind a régiós, mind az országos átlag feletti eredmény. A vendégkör összetétele nem változott, maradt a 65% belföld, illetve 35% külföldi vendég arány. Legnagyobb számban továbbra is a lengyel, illetve a román és német vendégek érkeznek. Az elmúlt év a megye életében nagyon szép év volt, a megyék rangsorában továbbra is az ötödik helyen áll, így a régió megyéi közül Hajdú-Bihar volt a legerősebb megye. Tovább vizsgálva az eredményeket látható, hogy Hajdúszoboszló és Debrecen, mint a megye két turisztikai zászlóshajója vitte a hátán a turisztikai növekedést. A megyei eredmények 95%-át ez a két település adta, Hajdúszoboszló 67%-ban, míg Debrecen 28 %-ban vette ki részét a vendégéjszakák tekintetében. Mindezek mellett véleménye szerint hatalmas potenciál rejlik még a megyében, illetve a térségben. Sajnos a kapacitás kihasználtság, az átlagos tartózkodási idő, az átlagár és a jövedelmezőségi mutatók az országos átlag alatt vannak, ezek azok a tényezők, amelyekben még lehet javítani. Bízik benne, hogy a mutatók tovább javulnak az év során. Ezzel kapcsolatosan bizakodó, mert már látható, hogy a 2017. év januári KSH adatok alapján a vendégek száma 11,5%-kal emelkedett, míg az eltöltött vendégéjszakák számában 6,2%-os növekedés volt. A szervezet tevékenységével kapcsolatosan elmondja, a Magyar Turisztikai Ügynökség a Magyar Turizmus Zrt. jogutódjaként vette át a turizmus irányítását. Legnagyobb változás, hogy az eddigi régiós és termékalapú szemlélet helyett a desztinációs alapú szemlélet került előtérbe. Az új szemlélet átalakulásokat is magával hozott, hiszen a regionális marketing igazgatóságok megszüntetésre kerültek. Azon dolgoznak, hogy még ebben az évben a jelenlegi három desztináció mellett újabb kiemelt fejlesztési területek kerüljenek meghatározásra. Az egyik ilyen térség létrehozásában a megye is érintett, így a közeljövőben megkezdődnek a helyszíni bejárások. A desztináció lehatárolások mellett a szép kártya, a turisztikai desztináció menedzsment szervezetek regisztrációja, a nemzeti védjegyek kiadása illetve ellenőrzése, valamint a szakképzés és szakmai előterjesztések készítése feladatkörét kapta meg az ügynökség. Mindezekből látszik, hogy az ügynökség a magyar turizmusban kulcsszereplővé, olyan irányító és koordinációs szereplővé kíván lépni, ahol a turizmus összes ágazatának információi találkoznak, ez által hatékonyan tudnak fellépni. Hangsúlyozza, hogy az ügynökség a folyamatok szakmai előkészítését végzi, a végső döntés kormányzati szinten kerül meghozatalra.

Hozzászólás
Kocsis Róbert
Gratulál az elért eredményekhez. A válság óta ez a harmadik év, amikor meghaladták a 2008-as szintet. A turizmus a béke iparága. Az anyagban szerepel, hogy ahol biztonsági kockázatok vannak, ott visszaesik a turizmus. Elmondhatják, hogy hazánk szerencsére nem tartozik ezek közé, hiszen ha Magyarország nem lenne biztonságos ország, akkor nem tudnának ilyen eredményeket elérni. Örvendetes, hogy Hajdúszoboszló a turizmus zászlóshajójaként szerepel. A település életében a fürdő megnyitása óta eltelt 90 év meghatározó. Megköszöni mindazok munkáját, akik ebben az ágazatban tevékenykednek.

Koroknai Imre
Szintén gratulál az elért eredményekhez. A megye tekintetében lakóhelye Balmazújváros a középmezőnyben szerepel, ez azt jelenti, hogy az eredményesség vonatkozásában még van javítani valójuk. Korábban megpróbálták - Hajdúszoboszló árnyékában - Balmazújvárosban is a termálfürdőt preferálni, de a későbbiekben a koncepciójukat a sportturizmusra építették, mely országos viszonylatban is egyedül álló. 10 év után most értek el oda, hogy az eredményeik remélhetőleg megjelennek a vendégéjszakák számában is. A sportkoncepciójukat egy sportközpont létrehozására alapozták, jelentős edzőcentrummal rendelkeznek, illetve megteremtették azokat a kiegészítő szolgáltatásokat pl. termálfürdő, gyógy központ, uszoda, melyek által komplex szolgáltatást tudnak nyújtani és ezekre tudják helyi szinten a kulturális programokat építeni, mely jelentős számú látogatót vonz a városukba, még ha nem is növelik a vendégéjszakák számát, de hírét viszik a településnek. Véleménye szerint a két hangsúlyos desztináció mellett, mint Debrecen és Hajdúszoboszló csak sajátos eszközökkel lehet érdekessé tenni egy adott települést, ezért is tartja fontosnak, hogy a megyei önkormányzat napirendjére tűzte ezt a témát, hiszen előbbre lépni csak közösen tudnak ezen a területen. 

Pajna Zoltán
Valóban szükségesnek tartja a megye turizmusának koordinációját. Jó példája volt ennek a legutóbbi utazási kiállítás, ahol a megyei önkormányzat koordinációja mellett öt település (Hajdúböszörmény, Hajdúnánás, Hajdúhadház, Hajdúszoboszló illetve Balmazújváros) vett részt. Ilyen mértékű együttműködés korábban még nem volt. Azért is fontos, hogy ezeken a rendezvényeken jelen legyenek, mivel a vendégek kétharmada a belföldi turizmusból kerül ki. Ez a terület folyamatos fejlesztést igényel és bízik abban, hogy az a 4 Mrd Ft forrás, amely a TOP forrásokon keresztül kerül a megyébe, ennek a területnek a fejlesztését is elősegíti. Várhatóan egyre több település felismeri, hogy túl kell lépnie a hagyományos falunapokon és olyan arculatot kell adniuk egy-egy rendezvénynek, mely a más településeken élők érdeklődését is felkelti. Gratulál mindazoknak, akik a turisztikai munkában részt vesznek. 

Kiss Attila
Turisztikai szempontból valóban szép eredményt ért el a megye és bízik abban, hogy a TOP-os forrásokon keresztül még több fejlesztésre lesz lehetőségük. A fürdők tekintetében Hajdúszoboszló és Debrecen mellett sajnos a többi település továbbra sem tud labdába rúgni, ezért bízik abban, hogy lesz arra lehetőség, hogy a kisebb településeken is valamilyen más rendezvénnyel együttesen fellendül a fürdőzési turizmus. Fontosnak tartja, hogy a rendezvényeken együttesen jelenjenek meg a későbbiekben is. 

9.35-kor Gyula Ferencné kimegy.

Pajna Zoltán
Nyíradonyban egy új szálloda épült és nem látta, hogy ez a vendégéjszakák számában megjelent volna. Megkérdezi, az lehet-e az oka, hogy Med-Hotelként szerepel, így nem a kereskedelmi vendégéjszakák számánál jelenik meg. Kéri, Kabály Zsolttól, járjon utána, hogy ennek a hotelnek a vendégadatai bekerültek-e a rendszerbe. Megállapítja, hogy további hozzászólás, javaslat nincs.

Szavazásra teszi fel Hajdú-Bihar megye 2016. évi idegenforgalmi és turisztikai helyzetéről szóló tájékoztatóra vonatkozó határozati javaslatot, amit a közgyűlés 22 igen, 0 nem szavazattal, 0 tartózkodás mellett elfogadva a következő határozatot hozza:

Száma: 17.03.31/1/0/A/KT
Ideje: 2017 március 31 09:37 
Típusa: Nyílt
Határozat;	Elfogadva
Egyszerű

Eredménye	Voks:	Szav% 	Össz% 
Igen	22	100.00	91.67
Nem	0	0.00	0.00
Tartózkodik	0	0.00	0.00
Szavazott	22	100.00	91.67
Nem szavazott	0	 	0.00
Távol	2	 	8.33
Összesen	24	 	100.00

28/2017. (III. 31.) MÖK határozat

A Hajdú-Bihar Megyei Önkormányzat Közgyűlése a Hajdú-Bihar Megyei Önkormányzat Közgyűlése és Szervei Szervezeti és Működési Szabályzatáról szóló 1/2015. (II. 2.) önkormányzati rendelet 18. § (1) bekezdés c) pontjára figyelemmel 

1./ elfogadja a Hajdú-Bihar megye 2016. évi idegenforgalmi és turisztikai helyzetéről szóló tájékoztatót. 

2./ A közgyűlés felkéri elnökét, hogy a döntésről az előterjesztés elkészítéséhez adatot szolgáltató szervezeteket tájékoztassa.

Végrehajtásért felelős: 	Pajna Zoltán, a megyei közgyűlés elnöke
Határidő:			2017. április 14.

2.	napirendi pont
„A Tájékoztató a Hajdú-Bihar Megyei Kereskedelmi és Iparkamara szakképzési feladatairól”

Pajna Zoltán
Felkéri Kontér Máriát, a Hajdú-Bihar Megyei Kereskedelmi és Iparkamara Oktatási és Képzési Osztályának vezetőjét, tartsa meg előadását.

Kontér Mária
A kamara feladatai láthatóak az első dián, ezek nem változtak az elmúlt évihez képest, egyik legfontosabb feladatuk a szakképzés, mielőtt erről beszélne, szeretne mutatni néhány adatot. Látható, hogy sajnos javulás nem volt a területen, sőt a tavalyihoz képest is csökkent a szakképzésben résztvevők száma. A szakiskolákban tanulók száma csökkent a legdrasztikusabban. A tanulószerződések száma 2016-ban 2015-höz képest 465-tel (21,94%-kal) nőtt. Ennek főbb okai: a KTM megalakulása, kórházak is kötnek tanulószerződést, illetve a szociális szakmákban is kihelyezhetők a tanulók. A tanulószerződések vonatkozásában megállapodást kötöttek a kormánnyal annak érdekében, hogy minél nagyobb számban tudják kihelyezni a tanulókat a gyakorlati helyekre. Örömmel tudja elmondani, hogy négy gyakorlati célú tanműhellyel gyarapodott a megye, ahová ki tudják helyezni gyakorlatra a tanulókat. Ez azért is fontos, mert több helyen az iskola tanműhely kapacitása nem volt megfelelő. Továbbá a felnőttoktatásban résztvevőkkel is elkezdődött a tanulószerződések kötése. Országos viszonylatban a tanulószerződéseket tekintve a megye első helyen áll. Szoros együttműködésekre van szükség a cégekkel, szakképzési centrumokkal, illetve iskolákkal. 
Az ellenőrzések számát 2015-höz képest növelték és növelték a köztes ellenőrzések számát is. 2016-ban a következő estekben tiltottak el cégeket a tanulóképzésektől: 5 esetben számos eszköz hiányzott, 1 esetben telephely engedély hiánya, 3 esetben személyi feltételek nem voltak megfelelőek. 5 esetben személyi feltételek nem voltak megfelelőek. A szintvizsgázók száma stagnál, szakmai versenyekre padig 276 fő jelentkezett, néhány fővel kevesebben, mint az elmúlt évben és ezek közül 17 fő jutott a döntőbe. Április 24-én kerül megrendezésre a Szakma Sztár verseny, melyre ezúton is meghív minden jelenlévőt. Mesterképzésben 2015-ben 239 fő, 2016-ban 119 fő végzett, ez 2017-ben még kevesebb lesz, mivel csak 25 főre kaptak támogatást. Pályaorientációs tevékenységük az egyéni tanácsadásban csúcsosodik ki, de fontosak az üzemlátogatások, illetve az osztályfőnöki órák is. 2016-ben 40 üzem és tanműhely látogatást szerveztek, melynek során a tanulók ki is próbálhatták a szakmát. A vizsgadelegálások száma a tanulói létszám csökkenése miatt szintén csökkenő tendenciát mutat. A következő dián a hiányszakmák láthatóak. 25 szakmára tettek javaslatot, ebből a kormányzat 20 szakmát fog kiválasztani. Ezek meghatározásánál megkérdezték a vállalkozásokat, illetve figyelembe vették a megyei és városi fejlesztési irányokat is.  
(Az előadás anyaga a jegyzőkönyv mellékletét képezi.)
Kérdések, hozzászólások
Bódi Judit
Ellentmondást lát abban, hogy az iskolák kiengedik-e a hallgatókat vagy sem, mivel az anyagban az szerepel, hogy csak azok a tanulók maradhatnak bent, akivel nem tudnak tanulói szerződést kötni. Megkérdezi továbbá, hogy azok a tanulók, akik más megyéből jönnek, de itt tanulnak, azok statisztikailag hová tartoznak, illetve azok, akikkel tanulószerződést kötöttek, milyen számban mennek vissza dolgozni az adott munkahelyre.  

Pajna Zoltán
Valóban fontos kérdés az, hogy azok, akik tanulószerződést kötnek, hogyan helyezkednek el a szakmában, illetve megmaradnak-e abban a szakmában.  

Kontér Mária
A kamara kiadja az igazolásokat a tekintetben, hogy melyik tanulónak nem tud képző helyet biztosítani. Egyik ilyen a népi kézműves szakma, melyet Nádudvaron oktatnak. Sajnos ebben az esetben egy adózás technikai tényező is akadályt jelent, melynek megoldása érdekében a kamarán belül egy munkacsoportot hoztak létre. A másik ilyen szakma, ahol nem tudják kihelyezni a tanulókat, az a számítógép szerelő szakma. Illetve vannak olyan tanműhelyek, amelyeket pályázati pénzből hoztak létre, ezeknél ahhoz, hogy ne kelljen a támogatást visszafizetni, 2020-ig bent kell tartaniuk bizonyos létszámban a tanulókat. Van továbbá néhány olyan eset, amikor személyre szólóan adják ki az igazolásokat, ezért maradnak a tanműhelyben. A minisztérium felé jelezték, hogy melyik intézményben, melyik szakmában hány fő részére adtak ki igazolást és kérték ebben a segítségüket, hogy a következő tanévtől kihelyezhetőek legyenek a tanulók. Abban az esetben, ha a tanuló más megyéből érkezik Hajdú-Biharba, illetve Hajdú-Bihar megyéből másik megyébe megy, statisztikailag mindig ott jelenik meg, ahol a székhely vállalkozás van. Pl. szerszámkészítő fiatalok érkeztek Nyíregyházáról a megyébe, mivel eddig itt ilyen képzés nem volt, így ők a megyei statisztikát növelik, de a megyéből fognak többen Tiszaújvárosban elhelyezkedni, ők pedig a borsodi statisztikát fogják javítani. A kamara négy éve nyomon követi a tanulószerződéses tanulókat, de jelenleg konkrét számot nem tud mondani, de eljutatja az erre vonatkozó adatokat a közgyűlési tagok részére. 

Ménes Andrea
Fontosnak tartja, hogy a felnőttképzésben résztvevőket is ki tudják helyezni, hiszen ha a munkáltató megismeri őket, a munkájukat, akkor nagyobb eséllyel tudnának elhelyezkedni. 

Pajna Zoltán
Megdöbbenve látta, hogy 115 fő vesz részt a kis és középvállalkozások ügyvezető I.-es képzésben. Megkérdezi, mennyire reális ez a képzés.

Kontér Mária
A kamara véleménye is az, hogy a felnőtteknél is fontos lenne, hogy kihelyezhetőek legyenek, hiszen az adott munkahelynél jobban megismernék a munkavállalót és könnyebben bent maradnának a gyakorlati helyen. Céljuk, hogy ezen az arányon fordítsanak, ehhez bármilyen ötletet, javaslatot szívesen várnak. Az említett kis és középvállalkozói ügyvezetői képzés véleményük szerint is túlzott, eredetileg ez ingyenes számítástechnikai és nyelvi képzésnek lett meghirdetve. A kamaránál a számokat összevetve látják, hogy közel sem jelentkeztek be annyian a szakmai vizsgára, mint amennyien a képzésre járnak. Ezt az anomáliát jelezték a szakképzési centrum felé és jövő évtől ebben változások lesznek. 

Bódi Judit
Teljes képet akkor kaptak volna, ha az agrárkamara részéről is kapnak tájékoztatást, ezért a későbbikben célszerű lenne azzal együtt megvizsgálni a helyzetet. Saját tapasztalatuk az, hogy 19 főből 1 főnek ajánlják fel a maradást és ez is egy mutató szám, ami azt jelzi, hogy a képzések sem minden esetben megfelelőek.  

Pajna Zoltán
A foglalkoztatási paktum keretében a kamarával szorosan együttműködnek és bízik abban, hogy azok a vállalkozások kapják meg a támogatásokat, akik akár egy jó ösztöndíjrendszer kialakításával ösztönzik az ottmaradást. A cukrász, szakács szakmára kiképzettek nagy része már külföldön dolgozik, ezért abban is változtatni kell, hogy aki állami finanszírozású képzésben vesz részt, az itt maradjon az országban. 

Simon Zoltán
Ahhoz, hogy a tanulók tudásuknak megfelelően be tudjanak épülni a nemzetgazdaság egyes szakterületeire, megfelelő motiváltságra van szükség, ami sok esetben hiányzik. Ezért azt is meg kellene vizsgálni, mi vezet ehhez az állapothoz. Véleménye szerint a mai gyerekek távol vannak tartva 14 éves korukig a munka világától és ebben a családoknak van nagy felelőssége, hiszen ha motiválatlan fiatalok vannak, akkor nem érnek el eredményeket. A mai virtuális világból a munka világába kellene őket terelni, hiszen így lehet csak nemzetgazdaságot építeni. 

Pajna Zoltán
Megállapítja, hogy az előterjesztéshez további hozzászólás, javaslat nincs.

Szavazásra teszi fel a Hajdú-Bihar Megyei Kereskedelmi és Iparkamara szakképzési feladatainak bemutatásáról szóló határozati javaslatot, amit a közgyűlés 22 igen, 0 nem szavazattal, 0 tartózkodás mellett elfogadva a következő határozatot hozza:

Száma: 17.03.31/2/0/A/KT
Ideje: 2017 március 31 10:23 
Típusa: Nyílt
Határozat;	Elfogadva
Egyszerű

Eredménye	Voks:	Szav% 	Össz% 
Igen	22	100.00	91.67
Nem	0	0.00	0.00
Tartózkodik	0	0.00	0.00
Szavazott	22	100.00	91.67
Nem szavazott	0	 	0.00
Távol	2	 	8.33
Összesen	24	 	100.00

29/2017. (III. 31.) MÖK határozat

A Hajdú-Bihar Megyei Önkormányzat Közgyűlése a Hajdú-Bihar Megyei Önkormányzat Közgyűlése és Szervei Szervezeti és Működési Szabályzatáról szóló 1/2015. (II. 2.) önkormányzati rendelet 18. § (1) bekezdés c) pontjára figyelemmel 

1./	elfogadja a Hajdú-Bihar Megyei Kereskedelmi és Iparkamara szakképzési feladatainak bemutatásáról szóló tájékoztatót.

2./	A közgyűlés felkéri elnökét, hogy határozatáról a Hajdú-Bihar Megyei Kereskedelmi és Iparkamara elnökét tájékoztassa. 

Végrehajtásért felelős: 	Pajna Zoltán, a közgyűlés elnöke
Határidő: 			2017. április 14.

3.	napirendi pont
„Tájékoztató a PURE COSMOS projekt nemzetközi jó gyakorlatairól”

Pajna Zoltán
Van egy-két olyan gyakorlat, amelyet véleménye szerint a megyei önkormányzat, illetve a települések is tudnának hasznosítani, ezért igény esetén kötetlenebb formában lehetőség lesz arra, hogy jobban is megismerhessék. Kéri a közgyűlés tagjait, tegyék meg hozzászólásaikat.

Hozzászólás
Ménes Andrea
A bizottsági ülésen elhangzott, hogy 19 jó gyakorlatot ismerhettek meg. Korábban szakmai úton járt Finnországban, ahol a szakképzési rendszert ismerhették meg egy projekt keretében és ennek során elleshettek néhány olyan módszert, mely alapvetően egyszerű és kézzelfogható volt, de valami miatt a magyar szakembereknek még sem jutott eszébe. Ezért is tartja fontosnak a más országbeli tapasztalatok figyelemmel követését. Véleménye szerint a 19 jó gyakorlat között biztos van néhány olyan, amelyet hasznosíthatnak a településeken. Ezért tartja fontosnak, hogy hozzanak létre egy olyan „gyakorlat tárt”, amelyből akár magánemberként, akár vállalkozóként okulhatnak, illetve beépíthetik az önkormányzatok életébe is. 

Pajna Zoltán
A kollégái meg fogják küldeni azokat a javaslatokat, amelyek a települések számára hasznosak lehetnek a polgármesterek részére. Megállapítja, hogy az előterjesztéshez további hozzászólás, javaslat nincs.

10.30-kor Bódi Judit kimegy.

Szavazásra teszi fel a a PURE COSMOS projekt nemzetközi jó gyakorlatairól szóló tájékoztató elfogadásáról szóló határozati javaslatot, amit a közgyűlés 21 igen, 0 nem szavazattal, 0 tartózkodás mellett elfogadva a következő határozatot hozza:

Száma: 17.03.31/3/0/A/KT
Ideje: 2017 március 31 10:27 
Típusa: Nyílt
Határozat;	Elfogadva
Egyszerű

Eredménye	Voks:	Szav% 	Össz% 
Igen	21	100.00	87.50
Nem	0	0.00	0.00
Tartózkodik	0	0.00	0.00
Szavazott	21	100.00	87.50
Nem szavazott	0	 	0.00
Távol	3	 	12.50
Összesen	24	 	100.00

30/2017. (III. 31.) MÖK határozat

A Hajdú-Bihar Megyei Önkormányzat Közgyűlése a Hajdú-Bihar Megyei Önkormányzat Közgyűlése és Szervei Szervezeti és Működési Szabályzatáról szóló 1/2015. (II. 2.) önkormányzati rendelet 18. § (1) bekezdés c) pontjára figyelemmel, elfogadja a PURE COSMOS projekt nemzetközi jó gyakorlatairól szóló tájékoztatót. 

4.	napirendi pont
„A hazai decentralizált forrásokra kötött támogatási szerződés lezárása”

Pajna Zoltán
Ezzel a határozattal egy öt éves folyamat került lezárásra. Kéri a közgyűlés tagjait, tegyék meg hozzászólásaikat. Megállapítja, hogy az előterjesztéshez hozzászólás, javaslat nincs.

Szavazásra teszi fel a támogatási szerződés lezárásáról szóló határozati javaslatot, amit a közgyűlés 21 igen, 0 nem szavazattal, 0 tartózkodás mellett elfogadva a következő határozatot hozza:

Száma: 17.03.31/4/0/A/KT
Ideje: 2017 március 31 10:28 
Típusa: Nyílt
Határozat;	Elfogadva
Minősített

Eredménye	Voks:	Szav% 	Össz% 
Igen	21	100.00	87.50
Nem	0	0.00	0.00
Tartózkodik	0	0.00	0.00
Szavazott	21	100.00	87.50
Nem szavazott	0	 	0.00
Távol	3	 	12.50
Összesen	24	 	100.00

31/2017. (III. 31.) MÖK határozat

A Hajdú-Bihar Megyei Önkormányzat Közgyűlése, mint az Észak-alföldi Regionális Fejlesztési Tanács jogutódja 
1.	hozzájárul a 2009. évi települési önkormányzati belterületi közutak felújításának, korszerűsítésének támogatása (TEUT) keretéből támogatott „Ebes, Kossuth utca útépítési munkái" tárgyban Ebes Község Önkormányzatával kötött 090001409U számú támogatási szerződés lezárásához, miután a 2017. március 8-án megtartott ellenőrzésen megállapításra került, hogy a támogatási szerződésben vállalt kötelezettségeket a kedvezményezett maradéktalanul teljesítette.
2.	A közgyűlés felkéri elnökét, hogy a döntésről a Magyar Államkincstár Hajdú-Bihar Megyei Igazgatóságát tájékoztassa. 

Végrehajtásért felelős:	Pajna Zoltán, a megyei közgyűlés elnöke
Határidő:			2017. április 10.

5.	napirendi pont
„Sportösztöndíj adományozása”
Pajna Zoltán
Az érintettek közül senki nem kérte zárt ülés tartását. Kéri a közgyűlés tagjait, tegyék meg hozzászólásaikat. Megállapítja, hogy az előterjesztéshez hozzászólás, javaslat nincs.

Szavazásra teszi fel a sportösztöndíj adományozásáról szóló határozati javaslatot, amit a közgyűlés 21 igen, 0 nem szavazattal, 0 tartózkodás mellett elfogadva a következő határozatot hozza:

Száma: 17.03.31/5/0/A/KT
Ideje: 2017 március 31 10:29 
Típusa: Nyílt
Határozat;	Elfogadva
Minősített
Eredménye	Voks:	Szav% 	Össz% 
Igen	21	100.00	87.50
Nem	0	0.00	0.00
Tartózkodik	0	0.00	0.00
Szavazott	21	100.00	87.50
Nem szavazott	0	 	0.00
Távol	3	 	12.50
Összesen	24	 	100.00

32/2017. (III. 31.) MÖK határozat

A Hajdú-Bihar Megyei Önkormányzat Közgyűlése a Hajdú-Bihar Megyei Önkormányzat Sportösztöndíjának pályázati feltételeiről és odaítélésének szabályairól szóló 11/2016. (II. 19.) MÖK határozat III/1. pontja alapján 

1./ a Hajdú-Bihar Megyei Önkormányzat Sportösztöndíját a 2016/2017-es tanévben a következő személyeknek adományozza:

1.	Bakóczy András
2.	Gonda Daniella Csilla
3.	Kiss Dávid
4.	Mihály Kata
5.	Pártos Zsófia
6.	Remete László
7.	Szikszai Marcell

2./ A közgyűlés a Hajdú-Bihar Megyei Önkormányzat Sportösztöndíjának összegét a 2016/2017-es tanévre 150.000 Ft/fő összegben állapítja meg.

3./A közgyűlés felkéri elnökét, hogy gondoskodjon a pályázók értesítéséről, valamint a támogatási szerződések megkötéséről.

Végrehajtásért felelős: 	Pajna Zoltán, a megyei közgyűlés elnöke
Határidő: 			2017. április 15.

Különfélék

Pajna Zoltán
Jövő héten várhatóan rendkívüli ülés kerül összehívásra és zárt ülés keretében fognak dönteni. Erre a TOP program döntés-előkészítő bizottságának az Irányító Hatóság által megküldött döntési javaslata tárgyában kerülne sor.

Kovács Zoltán
A Jogi, Ügyrendi és Társadalmi Kapcsolatok Bizottsága elbírálta a beérkezett pályázatokat, a rendelkezésre álló forrásból most 40 db pályázat került támogatásra.

Nagy Zsolt
A rendkívüli üléssel kapcsolatosan kéri, hogy az ülés előtt kapjanak arról tájékoztatást, hogy az a döntés, amelyet a közgyűlés meg fog hozni, hol helyezkedik el a döntési folyamatban. 

Pajna Zoltán
A döntést az irányító hatóság hozza meg, de készíteni fognak egy tájékoztatást erre vonatkozóan. Tájékoztatja a közgyűlést, hogy a közgyűlés következő rendes munkaülésére várhatóan 2017. április 28-án (péntek) kerül sor. Megköszöni az ülésen való részvételt, az ülést 10.40-kor bezárja.
Készült: Debrecen, 2017. április 12.

Dr. Dobi Csaba
jegyző	Pajna Zoltán
a megyei közgyűlés elnöke